Foto: REUTERS Buyuk Britaniyadagi Kiberxavfsizlik bo‘yicha milliy markaz Rossiya GRUsini biznes, siyosiy institutlar, sport va ommaviy axborot vositalariga qarshi butun dunyo bo‘ylab «tanlovsiz va ahmoqona» kiberhujumlarni tashkillashtirishda aybladi. Bu haqda Bloomberg xabar bermoqda. Tashkilot bayonotiga ko‘ra, «katta ehtimol bilan» Fancy Bear, Pawnstorm va Tsar Team xakerlarining harakati ortida Rossiya maxsus xizmatlari vakillari yashiringan. Ular Amerika Qo‘shma Shtatlari, Birlashgan Qirollik va Rossiyaning o‘ziga ta’sir ko‘rsatgan bir qator yirik kiberhujumlarga javobgar. Aniqlik kiritilishicha, gap 2016 yilda AQSh Demokratik partiyasi Milliy qo‘mitasiga uyushtirilgan hujum haqida ham ketmoqda. Eslatib o‘tamiz, avvalroq Britaniya tashqi ishlar vaziri GRUga tahdid qilgandi.